**ΔΕΛΤΙΟ ΤΥΠΟΥ**

**ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ**

[**Interreg IPA ADRION ECOBASE - Επιμελητήριο Αιτωλοακαρνανίας**](https://www.epimetol.gr/interreg-ipa-adrion-ecobase/)

**Έναρξη του διακρατικού έργου ECOBASE - Eco-Friendly Nature-based solutions to mitigate soil degradation Supporting a greener and climate resilient Adriatic-Ionian region.**

 **(Οικολογικές λύσεις βασισμένες στη φύση για τον μετριασμό της υποβάθμισης του εδάφους, στηρίζοντας μια πιο πράσινη και ανθεκτική στην κλιματική αλλαγή Μακροπεριφέρεια Αδριατικής-Ιονίου).**

Το Επιμελητηριο Αιτωλοακαρνανίας συμμετέχει στο εταιρικό σχήμα του εγκεκριμένου έργου ECOBASE - Eco-Friendly Nature-based solutions to mitigate soil degradation Supporting a greener and climate resilient Adriatic-Ionian region (Οικολογικές λύσεις βασισμένες στη φύση για τον μετριασμό της υποβάθμισης του εδάφους, στηρίζοντας μια πιο πράσινη και ανθεκτική στην κλιματική αλλαγή Μακροπεριφέρεια Αδριατικής-Ιονίου).

Το έργο ECOBASE υποστηρίζεται από το πρόγραμμα Interreg IPA ADRION στο πλαίσιο των Ταμείων Interreg (Ευρωπαϊκό Ταμείο Περιφερειακής Ανάπτυξης και IPA III) και από εθνικούς πόρους. Η υποβάθμιση του εδάφους είναι ένα σημαντικό πρόβλημα παγκοσμίως και προκαλεί ανησυχία, καθώς αποτελεί βασικό οικοσύστημα που σχετίζεται με την παραγωγή των τροφίμων, την ενέργεια, την δέσμευση άνθρακα, την καθαρότητα/καθαρισμό του νερού και την ρύθμιση των θρεπτικών ουσιών. Όταν το έδαφος υποβαθμίζεται, προκαλεί μείωση της υγείας του εδάφους, της βιοποικιλότητας και της παραγωγικότητας. Αυτό οδηγεί σε προβλήματα σε όλα τα επίπεδα πολλών οικοσυστημάτων και σημαντικές περιβαλλοντικές συνέπειες, όπως πλημμύρες και μαζική μετανάστευση.

**ΣΤΟΧΟΙ**

* Ο κύριος στόχος του έργου ECOBASE είναι η κοινή ανάπτυξη μεθόδων και στρατηγικών λύσεων εναρμονισμένων με τη νομοθεσία της Ευρωπαϊκής Ένωσης για τη διαχείριση και τη βελτίωση της υγείας του εδάφους, τη μείωση της περιβαλλοντικής ρύπανσης και τη βελτίωση της προστασίας και διατήρησης της βιοποικιλότητας της περιοχής Αδριατικής-Ιονίου (ADRION).
* Ο δεύτερος κύριος στόχος είναι η παροχή καινοτόμων εργαλείων που θα βοηθήσουν τους υπεύθυνους χάραξης πολιτικής και τους αγρότες να κατανοήσουν και να αξιολογήσουν καλύτερα τους οικονομικούς κινδύνους και τις κοινωνικές και οικολογικές επιπτώσεις της υποβάθμισης του εδάφους και να αξιολογήσουν και να εφαρμόσουν διαφορετικές στρατηγικές/μεθοδολογίες μετριασμού.

Με την εφαρμογή πρακτικών βιώσιμης διαχείρισης του εδάφους, το έργο ECOBASE συμβάλλει στη μείωση της διάβρωσης του εδάφους, στην πρόληψη της μόλυνσης των υδάτινων σωμάτων και στη διατήρηση των φυσικών οικοτόπων, οδηγώντας σε καθαρότερα και πιο υγιεινά περιβάλλοντα για το ευρύ κοινό. Επίσης, η έμφαση του έργου στη βιώσιμη γεωργία και την υγεία του εδάφους επηρεάζει άμεσα την ποιότητα και την ασφάλεια των τροφίμων που παράγονται στην Μακρό-Περιφέρεια **Αδριατικής-Ιονίου** (ADRION). Αυτό οδηγεί σε πιο υγιεινά και ασφαλέστερα προϊόντα διατροφής που φτάνουν στην αγορά, ωφελώντας τη διατροφική ευημερία του ευρύτερου κοινού και μειώνοντας τους πιθανούς κινδύνους για την υγεία που σχετίζονται με τη μόλυνση των τροφίμων.

**ΑΠΟΤΕΛΕΣΜΑΤΑ ΤΩΝ ΔΡΑΣΕΩΝ ΤΟΥ ΕΡΓΟΥ**

Τα αποτελέσματα του έργου (κατάρτιση, μεθοδολογία αποκατάστασης του εδάφους, ενσωμάτωση καινοτόμων τεχνολογιών και συνεχής παρακολούθηση της ποιότητας του εδάφους)

* Θα ωφελήσουν άμεσα τους ενδιαφερόμενους φορείς εκμετάλλευσης της γης, προωθώντας τη μακροπρόθεσμη, βιώσιμη περιφερειακή ανάπτυξη και ανταγωνιστικότητα, προσφέροντας σημαντικό αντίκτυπο στην οικονομία στην κοινωνία και το περιβάλλον των επιλεγμένων περιοχών.
* Θα δημιουργήσουν συνθήκες αύξησης των επιχειρηματικών ευκαιριών,
* Θα εξασφαλίσουν την περιβαλλοντική βιωσιμότητα και βιοποικιλότητα.
* Θα βελτιώσουν την υγεία του εδάφους.
* Θα δημιουργήσουν συνθήκες καθαρισμού της ρύπανσής.
* και τέλος θα βελτιώσουν τις τρέχουσες τεχνικές δημιουργώντας συνθήκες πρόληψης της μελλοντικής μόλυνσης.

Το έργο ECOBASE είναι μια απόλυτη καινοτομία για την αειφόρο διαχείριση του εδάφους στο πλαίσιο της ευρύτερης στρατηγικής EUSAIR στην περιοχή της Μακρό-Περιφέρειας **Αδριατικής-Ιονίου** (ADRION) και ένα προκαταρκτικό βήμα προς τη μελλοντική ανάπτυξη πολυετών σχεδίων διαχείρισης του εδάφους.

**Για περισσότερες πληροφορίες ανατρέξτε στην επίσημη ιστοσελίδα του έργου –** [**https://ecobase.interreg-ipa-adrion.eu/**](https://ecobase.interreg-ipa-adrion.eu/)

**ΑΠΟ ΤΗ ΔΙΟΙΚΗΣΗ**